Igor Štimac ipak neće posve nezadovoljan napustiti kormilo hrvatske nogometne reprezentacije. HNS će mu za raskid ugovora isplatiti 560 tisuća kuna otpremnine.



Iako je Štimac nakon utakmice sa Škotskom rekao da će ponuditi ostavku, to nije napravio ni u usmenom ni u pismenom obliku. I predsjednik HNS-a Davor Šuker potvrdio je da je Štimac dobio, a ne dao otkaz što znači da će dobiti ostatak plaća do kraja ugovora.



Bivši hrvatski izbornik radio je za 70 tisuća kuna mjesečno. Budući da mu ugovor traje još osam mjeseci, HNS će mu na račun isplatiti 560 tisuća kuna, piše 24sata.

>> Bahati borac koji je nakon svih bitaka ostao gubitnik